《新秋》
金朝·郝俣

旅食京华困郁蒸，可人秋意又新晴。夜窗便觉风千里，晓镜从添雪数茎。

蝉噪不离羁客耳，燕归还动故园情。软红尘外西山色，乞与閒人眼暂明。

作者简介：生卒年均不详，约金世宗大定十年前后在世。正隆二年（公元一一五七年）进士。仕至河东北路转运使。自号虚舟居士。俣工诗，殊有古意有虚舟居士集《中州集》传世。